એક સમયે સ્યાહી માત્ર પેનમાં ભરવા માટે વાપરવામાં આવતી. ત્યારે સ્યાહી એ વિદ્યા, શિક્ષણ, સંસ્કાર સાથે સંકળાયેલો શબ્દ હતો. અગાઉ જે સ્યાહી સુંદર સાહિત્ય લખવા માટે કામ આવતી, એ હવે પ્રોફેસરો-લેખકો-બૌદ્ધિકોનાં ચહેરા પર ચોપડીને સતાવવા માટે વપરાવા માંડી છે. આમ પણ હવે લોકો બોલપેન વધુ વાપરે છે અને અમુક લોકો તો માત્ર લેપ-ટોપમાં જ લખે છે, માટે ધીમે ધીમે સ્યાહીનો ઉપયોગ ભૂલાવા માંડશે એવું લાગતું હતું, પણ ના! હવે સ્યાહીને જીવતદાન મળી ગયું છે. લોકોના ચહેરા પર ચોપડવા, હડધૂત કરવા, હિંસા ફેલાવવા સ્યાહી ખૂબ કામ લાગી શકે છે. સ્યાહી હવે ટોળાસ્યાહીનું ઓળખ બની રહી છે.